दीपेन्द्रलाई रेफ्री लाइसेन्स
नेपाली तेक्वान्दो खेलाडी दीपेन्द्र ढकालले तेक्वान्दोको अन्तर्राष्ट्रिय रेफ्री लाइसेन्स पाएका छन् । चीनको युसी सहरमा सम्पन्न १ सय ४ औं अन्तर्राष्ट्रिय तेक्वान्दो रेफ्री सेमिनारबाट उनले उक्त लाइसेन्स पाएका हुन् ।
काठमाडौँ — नेपाली तेक्वान्दो खेलाडी दीपेन्द्र ढकालले तेक्वान्दोको अन्तर्राष्ट्रिय रेफ्री लाइसेन्स पाएका छन् । चीनको युसी सहरमा सम्पन्न १ सय ४ औं अन्तर्राष्ट्रिय तेक्वान्दो रेफ्री सेमिनारबाट उनले उक्त लाइसेन्स पाएका हुन् ।आर्मीमा आबद्ध उनले २०७१ सालदेखि विभिन्न तेक्वान्दो प्रतियोगिताहरूमा निर्णायकको भूमिका निर्वाह गर्दै आएका थिए । काभ्रेको कुसादेवीस्थित लालीगुराँस तेक्वान्दो डोजाङबाट तेक्वान्दो खेल्न थालेका दीपेन्द्र चौथो डान हुन् । उनले थुप्रै राष्ट्रिय प्रतियोगिताहरू भाग लिएका छन् । नेपाली सेनाबाट डब्लूटीए तेक्वान्दोको अन्तर्राष्ट्रिय निर्णायक बन्ने उनी पहिलो हुन् । अहिले उनी भक्तपुरस्थित सैनिक स्कुलमा तेक्वान्दो प्रशिक्षकमा कार्यरत छन् । तीनदिने सेमिनारमा नेपालबाट तीन जनाले सहभागिता जनाएका थिए ।